पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। वेस्ट सेंट्रल रेलवे एम्पलाइज यूनियन ने लंच के समय सिग्नल विभाग के एक अधिकारी के खिलाफ प्रदर्शन किया। यूनियन के मंडल सचिव फिलिप ओमन ने बताया कि रेल मंडल के इस अधिकारी ने हरदा में कार्यरत विभाग के ही एक अन्य अधिकारी के साथ फोन पर गाली-गलौच कर असंसदीय भाषा का प्रयोग किया। इस कारण यूनियन ने इन अधिकारी के खिलाफ नारेबाजी कर प्रदर्शन किया।
यह अधिकारी पूर्व में भी इस तरह की भाषा का प्रयोग कर चुके हैं। प्रदर्शन के दौरान यूनियन के पदाधिकारियों ने मांग की है कि यदि सिग्नल विभाग के अधिकारी मनोज गुरुमुखी ने हरदा में कार्यरत एचएन गुप्ता से अपने अभद्र व्यवहार के लिए खेद व्यक्त नहीं किया तो यूनियन उनके खिलाफ आंदोलन करेगी। इस मौके पर एमएस व्यास, सतीश चौहान, भूपेंद्र सिंह, वीएस नेगी, राजेश श्रीवास्तव, नितिन परमार आदि मुख्य रूप से मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn